title: Odluka Vijeća (EU) 2020/1115 od 24. srpnja 2020. o stajalištu koje treba zauzeti u ime Europske unije u okviru Zajedničkog odbora osnovanog Sporazumom između Europske zajednice, s jedne strane, te Vlade Danske i Lokalne vlade Farskih otoka, s druge strane, u pogledu donošenja izmjena protokolâ 1. i 4. uz Sporazum

text:
                  29.7.2020

                  HR

                  Službeni list Europske unije

                  L 244/16

         ODLUKA VIJEĆA (EU) 2020/1115
         od 24. srpnja 2020.
         o stajalištu koje treba zauzeti u ime Europske unije u okviru Zajedničkog odbora osnovanog Sporazumom između Europske zajednice, s jedne strane, te Vlade Danske i Lokalne vlade Farskih otoka, s druge strane, u pogledu donošenja izmjena protokolâ 1. i 4. uz Sporazum
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s njegovim člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Europska zajednica sklopila je Odlukom Vijeća 97/126/EZ (1) Sporazum između Europske zajednice, s jedne strane, te Vlade Danske i Lokalne vlade Farskih otoka, s druge strane („Sporazum”), koji je stupio na snagu 1. siječnja 1997.

                     (2)

                     Na temelju članka 34. Sporazuma Zajednički odbor osnovan člankom 31. Sporazuma („Zajednički odbor”) može izmijeniti odredbe protokolâ uz Sporazum.

                     (3)

                     Nakon pregovora Unija i Lokalna vlada Farskih otoka dogovorile su izmijeniti određene odredbe protokolâ uz Sporazum, odnosno Protokola 1. koji se odnosi na carinsko postupanje i aranžmane koji se primjenjuju na određenu ribu i proizvode ribarstva puštene u slobodni promet u Zajednici ili uvezene na Farske otoke te Protokola 4. koji se odnosi na posebne odredbe koje se primjenjuju na uvoz određenih poljoprivrednih proizvoda koji nisu navedeni u Protokolu 1. Cilj je tih izmjena proširiti opseg pristupa tržištu za odabrane proizvode za obje stranke.

                     (4)

                     Zajednički odbor treba donijeti odluku o izmjenama protokolâ 1. i 4.

                     (5)

                     Primjereno je utvrditi stajalište koje treba zauzeti u ime Unije u okviru Zajedničkog odbora u pogledu donošenja izmjena protokolâ 1. i 4., jer će odluka o izmjeni tih protokola biti obvezujuća za Uniju,

               DONIJELO JE OVU ODLUKU:

            Jedini članak
            Stajalište koje treba zauzeti u ime Unije u okviru Zajedničkog odbora o izmjenama protokolâ 1. i 4. uz Sporazum između Europske zajednice, s jedne strane, te Vlade Danske i Lokalne vlade Farskih otoka, s druge strane, temelji se na nacrtu odluke Zajedničkog odbora (2).

            Sastavljeno u Bruxellesu 24. srpnja 2020.

                  Za Vijeće

                  Predsjednik

               M. ROTH

            (1)  Odluka Vijeća 97/126/EZ od 6. prosinca 1996. o sklapanju Sporazuma između Europske zajednice, s jedne strane, te Vlade Danske i Lokalne vlade Farskih otoka, s druge strane (SL L 53, 22.2.1997., str. 1.).

            (2)  Vidjeti dokument ST 9385/20 na http://register.consilium.europa.eu.


title: Odluka Vijeća (EU) 2020/1116 od 24. srpnja 2020. o imenovanju člana Revizorskog suda

text:
                  29.7.2020

                  HR

                  Službeni list Europske unije

                  L 244/17

         ODLUKA VIJEĆA (EU) 2020/1116
         od 24. srpnja 2020.
         o imenovanju člana Revizorskog suda
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 286. stavak 2.,
         uzimajući u obzir prijedlog Republike Austrije,
         uzimajući u obzir mišljenje Europskog parlamenta (1),
         budući da:

                     (1)

                     Mandat g. Oskara HERICSA istekao je 29. veljače 2020.

                     (2)

                     Stoga bi trebalo imenovati novog člana Revizorskog suda,

               DONIJELO JE OVU ODLUKU:

            Članak 1.
            Gđa Helga BERGER imenuje se članom Revizorskog suda za razdoblje od 1. kolovoza 2020. do 31. srpnja 2026.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 24. srpnja 2020.

                  Za Vijeće

                  Predsjednik

               M. ROTH

            (1)  Mišljenje od 8. srpnja 2020. (još nije objavljeno u Službenom listu).


title: Odluka Vijeća (EU) 2020/1382 od 25. rujna 2020. o imenovanju člana Odbora regija, kojeg je predložila Republika Austrija

text:
                  2.10.2020

                  HR

                  Službeni list Europske unije

                  L 320/5

         ODLUKA VIJEĆA (EU) 2020/1382
         od 25. rujna 2020.
         o imenovanju člana Odbora regija, kojeg je predložila Republika Austrija
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog austrijske vlade,
         budući da:

                     (1)

                     Vijeće je 10. prosinca 2019., 20. siječnja 2020., 3. veljače 2020. i 26. ožujka 2020. donijelo odluke (EU) 2019/2157 (1), (EU) 2020/102 (2), (EU) 2020/144 (3) i (EU) 2020/511 (4) o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. Vijeće je 8. lipnja 2020. donijelo Odluku (EU) 2020/766 o imenovanju članova i zamjenikâ članova Odbora regija za razdoblje od 1. veljače 2020. do 25. siječnja 2025. (5) Vijeće je 30. srpnja 2020. donijelo dodatnu Odluku (EU) 2020/1153 o imenovanju članova i zamjenika članova Odbora regija (6).

                     (2)

                     Mjesto člana Odbora regija postalo je slobodno istekom mandata g. Hanspetera WAGNERA,

               DONIJELO JE OVU ODLUKU:

            Članak 1.
            U Odbor regija kao član imenuje se sljedeća osoba do kraja tekućeg mandata koji istječe 25. siječnja 2025.:

                        —

                        gđa Carmen KIEFER, Member of a Local Executive holding an electoral mandate:
                           Local Council of the municipality of Kuchl in Salzburg.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 25. rujna 2020.

                  Za Vijeće

                  Predsjednik

               M. ROTH

            (1)  Odluka Vijeća (EU) 2019/2157 od 10. prosinca 2019. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 327, 17.12.2019., str. 78.).

            (2)  Odluka Vijeća (EU) 2020/102 od 20. siječnja 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 20, 24.1.2020., str. 2.).

            (3)  Odluka Vijeća (EU) 2020/144 od 3. veljače 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 32, 4.2.2020., str. 16.).

            (4)  Odluka Vijeća (EU) 2020/511 od 26. ožujka 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 113, 8.4.2020., str. 18.).

            (5)  Odluka Vijeća (EU) 2020/766 od 8. lipnja 2020. o imenovanju članova i zamjenikâ članova Odbora regija za razdoblje od 1. veljače 2020. do 25. siječnja 2025. (SL L 187, 12.6.2020., str. 3.).

            (6)  Odluka Vijeća (EU) 2020/1153 od 30. srpnja 2020. o imenovanju članova i zamjenika člana Odbora regija (SL L 256, 5.8.2020., str. 12.)


Odluka Komisije od 10/11/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9935 - ALTOR FUND MANAGER / STENA / GUNNEBO) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 30/10/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9954 - SUMITOMO / AAR / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća od 10. studenoga 2020. o imenovanju predsjednika žalbenih vijeća Ureda Europske unije za intelektualno vlasništvo 2020/C 391/01

text:
                  16.11.2020

                  HR

                  Službeni list Europske unije

                  C 391/1

         ODLUKA VIJEĆA
         od 10. studenoga 2020.
         o imenovanju predsjednika žalbenih vijeća Ureda Europske unije za intelektualno vlasništvo
         (2020/C 391/01)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/1001 Europskog parlamenta i Vijeća od 14. lipnja 2017. o žigu Europske unije (1), a posebno njezin članak 166. stavak 1.,
         budući da:
         Vijeće je 8. lipnja 2020. od Upravljačkog odbora Ureda Europske unije za intelektualno vlasništvo (EUIPO) primilo popis kandidata predloženih za mjesto predsjednika žalbenih vijeća EUIPO-a,
         DONIJELO JE OVU ODLUKU:

            Članak 1.

               1.   G. João Nuno MAROCO AMARAL NEGRÃO, rođen u Lisabonu (Portugal) 2. studenoga 1970., imenuje se predsjednikom žalbenih vijeća Ureda Europske unije za intelektualno vlasništvo (EUIPO) na mandat od pet godina.

               2.   Datum početka petogodišnjeg mandata iz stavka 1. određuje Upravljački odbor EUIPO-a.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 10. studenoga 2020.

                  Za Vijeće

                  Predsjednik

               M. ROTH

            (1)  SL L 154, 16.6.2017., str. 1.


title: Odluka Komisije (EU) 2020/1722 оd 16. studenoga 2020. o količini emisijskih jedinica na razini Unije koje će se izdati u okviru sustava EU-a za trgovanje emisijama za 2021. (priopćeno pod brojem dokumenta C(2020 7704) (Tekst značajan za EGP)

text:
                  18.11.2020

                  HR

                  Službeni list Europske unije

                  L 386/26

         ODLUKA KOMISIJE (EU) 2020/1722
         оd 16. studenoga 2020.
         o količini emisijskih jedinica na razini Unije koje će se izdati u okviru sustava EU-a za trgovanje emisijama za 2021.

               (priopćeno pod brojem dokumenta C(2020 7704)

         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (1), a posebno njezine članke 9. i 9.a,
         budući da:

                     (1)

                     Odlukom Komisije 2010/634/EU (2) utvrđena je količina emisijskih jedinica na razini Unije koje će se izdati za prodaju na dražbi ili besplatnu dodjelu za 2013., u skladu s člankom 9. i člankom 9.a stavkom 1. Direktive 2003/87/EZ. Kako bi se uzeli u obzir pristupanje Hrvatske Uniji, proširenje sustava EU-a za trgovanje emisijama („EU ETS”) na države EGP-a i EFTA-e te dodatne informacije i točniji podaci koji su postali dostupni, Odlukom Komisije 2013/448/EU (3) na odgovarajući je način izmijenjena Odluka 2010/634/EU te je na razini Unije za 2013. utvrđena količina od 2 084 301 856 emisijskih jedinica. Taj se iznos trebao godišnje smanjivati primjenom linearnog faktora smanjenja od 1,74 % kako bi se utvrdila ukupna količina emisijskih jedinica koje će se izdati u kalendarskim godinama nakon 2013.

                     (2)

                     Direktivom (EU) 2018/410 Europskog parlamenta i Vijeća (4) izmijenjena je Direktiva 2003/87/EZ kako bi se linearni faktor smanjenja povećao na 2,2 % počevši od 2021., što odgovara smanjenju od 43 003 515 emisijskih jedinica koje svake godine treba izdati u Uniji. Količina emisijskih jedinica na razini Unije za 2021. utvrđena u ovoj Odluci smanjuje se za taj iznos.

                     (3)

                     Dana 1. veljače 2020. na snagu je stupio Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (5) („Sporazum o povlačenju”). U skladu s člankom 127. Sporazuma o povlačenju Direktiva 2003/87/EZ primjenjuje se na Ujedinjenu Kraljevinu i u njoj do 31. prosinca 2020., kad završava prijelazno razdoblje utvrđeno u članku 126. Sporazuma o povlačenju. Usto, od kraja prijelaznog razdoblja primjenjuje se Protokol o Irskoj/Sjevernoj Irskoj uz Sporazum o povlačenju. U skladu s člankom 9. i Prilogom 4. Protokolu o Irskoj/Sjevernoj Irskoj, Direktiva 2003/87/EZ nastavlja se primjenjivati na Ujedinjenu Kraljevinu i u njoj s obzirom na proizvodnju električne energije u Sjevernoj Irskoj. Stoga će se na emisije iz proizvodnje električne energije u Sjevernoj Irskoj Direktiva o ETS-u primjenjivati i nakon isteka prijelaznog razdoblja.

                     (4)

                     Količinu emisijskih jedinica na razini Unije za 2021. trebalo bi stoga izračunati na temelju prosječne godišnje količine emisijskih jedinica koje su izdale sadašnje države članice u skladu s nacionalnim planovima raspodjele od 2008. do 2012. (6) i prosječne godišnje količine emisijskih jedinica za razdoblje od 2008. do 2012. dodijeljenih zbog postrojenja u Sjevernoj Irskoj koja proizvode električnu energiju. Budući da je predmetno postrojenje u Sjevernoj Irskoj u referentnom razdoblju proizvodilo i električnu energiju i toplinu, prosječna godišnja količina emisijskih jedinica dodijeljenih zbog proizvodnje električne energije u tom postrojenju određuje se odbijanjem emisija iz proizvodnje energije primjenom referentnih vrijednosti za toplinu koje se upotrebljavaju za utvrđivanje besplatno dodijeljenih emisijskih jedinica.

                     (5)

                     Nadalje, u skladu s člankom 9.a Direktive 2003/87/EZ, a posebno njezinim stavcima 1. i 4., pri utvrđivanju količine emisijskih jedinica na razini Unije za 2021. trebalo bi uzeti u obzir najnovije znanstvene podatke o potencijalu stakleničkih plinova da izazovu globalno zagrijavanje te izuzeće malih postrojenja iz ETS-a EU-a kad je riječ o Hrvatskoj, Francuskoj, Njemačkoj, Italiji, Sloveniji, Španjolskoj, Portugalu i Islandu u skladu s člankom 27. Direktive 2003/87/EZ.

                     (6)

                     Na temelju navedenog, za 2021. količina emisijskih jedinica na razini Unije iz članka 9. Direktive 2003/87/EZ trebala bi iznositi 1 571 583 007,

               DONIJELA JE OVU ODLUKU:

            Članak 1.
            Za 2021. količina emisijskih jedinica na razini Unije iz članka 9. Direktive 2003/87/EZ iznosi 1 571 583 007.

            Članak 2.
            Ova je Odluka upućena državama članicama.

            Sastavljeno u Bruxellesu 16. studenoga 2020.

                  Za Komisiju

               Frans TIMMERMANS

                  Izvršni potpredsjednik

            (1)  SL L 275, 25.10.2003., str. 32.

            (2)  Odluka Komisije 2010/634/EU od 22. listopada 2010. o prilagodbi količine emisijskih jedinica na razini Unije koje se izdaju u sklopu sustava Unije za 2013. i stavljanju izvan snage Odluke 2010/384/EU (SL L 279, 23.10.2010., str. 34.).

            (3)  Odluka Komisije 2013/448/EU оd 5. rujna 2013. o nacionalnim provedbenim mjerama za prijelaznu besplatnu dodjelu emisijskih jedinica stakleničkih plinova u skladu s člankom 11. stavkom 3. Direktive 2003/87/EZ Europskog parlamenta i Vijeća (SL L 240, 7.9.2013., str. 27.).

            (4)  Direktiva (EU) 2018/410 Europskog parlamenta i Vijeća od 14. ožujka 2018. o izmjeni Direktive 2003/87/EZ radi poboljšanja troškovno učinkovitih smanjenja emisija i ulaganja za niske emisije ugljika te Odluke (EU) 2015/1814 (SL L 76, 19.3.2018., str. 3.).

            (5)  Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL L 29, 31.1.2020., str. 7.).

            (6)  Nakon pristupanja Hrvatske Uniji 1. srpnja 2013. količina emisijskih jedinica na razini Unije izračunana je s obzirom na Hrvatsku prema točki 8. Priloga III. Aktu o uvjetima pristupanja Republike Hrvatske i prilagodbama Ugovora o Europskoj uniji, Ugovora o funkcioniranju Europske unije i Ugovora o osnivanju Europske zajednice za atomsku energiju (SL L 112, 24.4.2012., str. 21.).